  Анжелика Тихонова корреспондент 26-тӥ куартолэзе Воткаын выль мечетез сӥё-дано усьтӥзы. Со сярысь Удмуртиысь йӧскалык политикая министерстволэн пресс-службаез ивортӥз. Карысь мусульманъёсты ӟечкыланы Удмуртиысь йӧскалык политикая министр Лариса Буранова, лулчеберетъя министр Владимир Соловьёв, элькунысь муфтий Фаиз-хазрат Мухамедшин, Воткалэн тӧроез Алексей Заметаев вуылӥзы. Адями осконтэк улыны уг быгаты. Туж умой, кунамы, озьы ик элькунамы но, берло аръёсы мечетьёс, черкъёс, вӧсяськон юртъёс усьтӥсько шуыса. Мон шумпотӥсько, мечетьёс но черкъёс бордын общинаос йыло шуыса, малы ке шуоно оскон но асьме сямъёсмы, выжыосмес тодэммы кунамы улӥсьёсты калыке огазеяло, сямъёссэс гажась но азьланезлы оскись адямиос каро Лариса Буранова, Удмуртиысь йӧскалык политикая министрДано куно сямен ужрадэ Россиысь Вылӥ муфтий Талгат Таджуддин пыриськиз. 1978-тӥ арын со Воткаысь мечетьын практика ортчиз, соин ик выль юртэз усьтон со понна нимысьтыз инты басьтэ. Вылӥ муфтий Воткаысь имамлы Россиысь мусульманъёслэн шор вӧсьбур управленизылэсь куншетсэ кузьмаз.  Ватсалом, Воткаын нырысетӥез из мечеть 1900 арын пуктэмын вал. Даур ортчыса, вашкала юрт туала куронъёслы тупамысь дугдӥз, соин ик Удмуртиысь мусульманъёс выль мечеть пуктыны кариськизы. Выль юртэз кык ар пала ӝутӥзы. Нош 2020-тӥ арын 22-тӥ шуркынмонэ нырысетӥзэ «пятничный намаз» ортчытӥзы.  Тегъёс: Мерлык Ислам Удмуртия вӧсьлык Вотка лэсьтськон мечеть  